დებორა კოქსი

**დებორა კოქსი** (; დ. 13 ივლისი, 1974, ტორონტო, ონტარიო, კანადა) — კანადელი მომღერალი, სიმღერების ავტორი, მსახიობი და პროდიუსერი. დაიბადა და გაიზარდა ტორონტოში. 12 წლის ასაკში გამოჩნდა სატელევიზიო რეკლამაში. კარიერის დასაწყისში იყო სელინ დიონის ბექ ვოკალისტი. 1994 წელს საცხოვრებლად გადავიდა შეერთებულ შტატებში და ხელი მოაწერა კონტრაქტს ლეიბლთან Arista Records. მომავალ წელს გამოუშვა სადებიუტო ალბომი. მუსიკოსის მეორე სტუდიურმა ალბომმა, One Wish (1998), მიიღო პლატინის სერტიფიკატი ამერიკის ხმისჩამწერი კომპანიების ასოციაციისგან. ამ დროს გამოუშვა სინგლი „Nobody's Supposed to Be Here", რომელმაც კომერციული წარმატება მოიპოვა და ბილბორდის ცხელ ასეულში მეორე ადგილზე აღმოჩნდა. მალევე კოქსმა ხელი მოაწერა კონტრაქტს J Records-თან და გამოუშვა მესამე სტუდიური ალბომი The Morning After (2002).

2000-იან წლებში კოქსი გამოჩნდა რამდენიმე ფილმსა და სპექტაკლში. მისი სამსახიობო დებიუტი შედგა კანადურ დრამატულ ფილმში Love Come Down (2000), 2004 წელს კი გამოჩნდა ბროდვეის მიუზიკლში Aida. ამის შემდეგ ითამაშა საშინელებათა დრამაში Jekyll & Hyde, ბიოგრაფიულ მიუზიკლში Josephine, The Bodyguard-ის მუსიკალურ ადაპტაციასა და 2023 წლის ფილმში The Wiz. 

კოქსის მეოთხე და მეხუთე სტუდიური ალბომები, Destination Moon (2007) და The Promise (2008), გამოვიდა მუსიკოსის დამოუკიდებელი ხმისჩამწერი ლეიბლის, Deco Recording Group-ის ეგიდით. 2017 წლის სინგლი „Let the World Be Ours Tonight" პირველ ადგილზე გავიდა Billboard's Dance Club Songs-ის ჩარტში. კოქსი 2022 წელს შეიყვანეს კანადის მუსიკის დიდების დარბაზში.

## ადრეული ცხოვრება 
დებორა კოქსი დაიბადა ტორონტოში. ის სწავლობდა ჯონ XXIII-ის სახელობის კათოლიკურ დაწყებით სკოლასა და ერლ ჰეიგის სახელობის საშუალო სკოლაში. 12 წლის ასაკში გამოჩნდა რეკლამაში და მონაწილეობა მიიღო შოუში Tiny Talent Time. 1990-იანი წლების დასაწყისში გახდა სელინ დიონის ბექ ვოკალისტი. კოქსი 1994 წელს საცხოვრებლად გადავიდა ლოს-ანჯელესში.

## კარიერა 
დებორა კოქსის მუსიკალური კარიერა დაიწყო 1995 წელს, როდესაც მან ხელი მოაწერა კონტრაქტს ლეიბლთან Arista Records. მუსიკოსმა იმავე წელს გამოუშვა სადებიუტო ალბომი. ნამუშევარს ზომიერი კომერციული წარმატება ხვდა წილად და 102-ე ადგილზე გავიდა ბილბორდ 200-ის ჩარტში. ალბომის სინგლები „Sentimental" და „Who Do U Love" რამდენიმე ქვეყნის ჩარტებში მოხვდნენ. კოქსმა მიიღო Juno Award-ისა და ამერიკული მუსიკის დაჯილდოების ნომინაციები საუკეთესო სოულ/რიტმ-ენდ-ბლუზ ახალი შემსრულებლის კატეგორიაში.

1998 წელს გამოვიდა მუსიკოსის მეორე ალბომი „One Wish". ნამუშევრის სინგლი „Nobody's Supposed to Be Here" ბილბორდის ცხელ ასეულში მეორე ადგილზე გავიდა, ხოლო Hot R&B/Hip-Hop სიმღერების ჩარტში 14 კვირა იყო პირველ ადგილზე. კოქსის მესამე ალბომი, „The Morning After" გამოვიდა 2002 წელს J Records-ის ეგიდით. ნამუშევარი 34-ე ადგილზე გავიდა ბილბორდ 200-ის ჩარტში. 
 წელს]]
2004 წელს კოქსის დებიუტი შედგა ბროდვეის მიუზიკლში Aida. ამ დროს გამოუშვა მიუზიკლის საუნდტრეკის საცეკვაო რემიქსი. ასევე ითამაშა ისეთ ფილმებში, როგორიცაა „Blood of a Champion“ და „Love on Layaway“. მუსიკოსმა ამ პერიოდში ჩაწერა თავისი პირველი დენს-ჟანრის სიმღერა „House Is Not a Home". 2005-2006 წლები კოქსმა ჩაწერა თავისი მეოთხე ალბომი, „Destination Moon", ჯაზ-მომღერალ დინა ვაშინგტონთან ერთად. ალბომი 2007 წელს გამოვიდა და Billboard Top Jazz Albums-ის ჩარტში მესამე ადგილი დაიკავა. ამ პერიოდში ის ასევე გამოჩნდა ფილმში „A Good Man is Hard to Find". 2008 წელს გამოუშვა მეექვსე სტუდიური ალბომი „The Promise". ალბომს კრიტიკოსთა მოწონება არ ხვდა წილად, თუმცა წარმატებას მიაღწია ჩარტებში. სინგლი „Beautiful U R" Billboard Dance Club Songs-ის ჩარტში პირველ ადგილზე გავიდა.

2010-იანი წლებში მომღერალმა გამოუშვა სინგლები, როგორიცაა „If It Wasn't for Love" და თანამშრომლობდა ისეთ შემსრულებლებთან, როგორებიცაა Akon და DJ Paige. ასევე ითამაშა ბროდვეის სპექტაკლებში „Josephine" და „The Bodyguard". ბოლო წლებში კოქსმა გამოუშვა სინგლები, როგორიცაა „Easy Way" და „Gimme Gimme Gimme Some Christmas". ასევე გამოჩნდა შოუებში „First Wives Club" და „Station Eleven". 2022 წელს შეიყვანეს კანადის მუსიკის დიდების დარბაზში. ამით კოქსი გახდა პირველი შავკანიანი ქალი, რომელმაც ეს პატივი ერგო.

2023 წელს ითამაშა ფილმში The Wiz.

## დისკოგრაფია 
* *Deborah Cox* (1995)
* *One Wish* (1998)
* *The Morning After* (2002)
* *Destination Moon* (2007)
* *The Promise* (2008)

## რესურსები ინტერნეტში 
* ოფიციალური საიტი

* 

## სქოლიო 
კატეგორია:დაბადებული 13 ივლისი
კატეგორია:დაბადებული 1974
კატეგორია:კანადელი პოპ-მომღერლები
კატეგორია:კანადელი რიტმ-ენდ-ბლუზ მომღერლები
კატეგორია:კანადელი სოულ-მომღერლები
კატეგორია:კანადელი ჯაზ-მომღერლები
კატეგორია:Arista Records-ის შემსრულებლები
კატეგორია:ცოცხალი ადამიანები